
CONCLUZII: 


e Statul a redevenit actorul esenţial din relaţiile 
internaţionale. 

e Amploarea, complexitatea şi viteza uluitoare 
cu care se derulează fenomenele în era globa- 
lizării fac imposibilă tratarea izolată a proble- 
melor de securitate indiferent dacă acestea 
vizează individul, comunitatea locală, entita- 
tea Statală sau comunitatea internaţională. 


Noţiunea de naționalism, considerată până nu 
demult perimată, îşi recapătă cu totul 
relevanța după atacurile de la 11 Septembrie 
2001 şi sub teroarea noilor amenințări 
mondiale. 


e Coasularea unei „naţiuni isteţe” poate fi o 


cale importantă de securizare a statului în 
mileniul globalizării. 


După ce o bună perioadă de timp, analiştii au estimat o 
reducere graduală a importanței statului, evoluţiile de la 
începutul mileniului şi, în special, criza economică mondială 
au readus entitatea statală în centrul abordărilor conceptului 
de securitate. Profesorul Daniel Dăianu remarca, într-o emi- 
siune la Radio România Actualităţi, că impactul crizei care s- 
a declanşat iniţial în domeniul finanțelor mondiale pentru ca 
mai apoi să îşi extindă vertiginos aria de cuprindere, a împins 
guvernele statelor democratice spre măsuri de neimaginat: 
„Eu cred că, de fapt, cam peste tot - inclusiv în democraţiile 
liberale - vom asista la reflexe proprii unor economii de 
război, intervenţii directe ale statelor, motivate sub o formă 
sau alta, la "Kriegswirtschaft” sau "war economy" - şi asta se 
vede chiar acum: modul în care s-a intervenit în timpul crizei. 
Preşedintele Sarkozy a chemat căpitanii industriei bancare 
din Franţa şi le-a spus: „Noi vă recapitalizăm, dar dacă nu 
veți da finanțe economiei pentru a funcţiona, să ştiţi că vă 
naţionalizăm, deci naționalizăm toată industria bancară!". 
Dacă ai fi spus acum câțiva ani că un preşedinte într-un stat 
democratic poate să facă aşa ceva... Imaginaţi-vă România, 
dacă un preşedinte - preşedintele Băsescu sau preşedintele 
Iliescu sau preşedintele Constantinescu - ar fi spus: 


„Domnule, dacă nu daţi finanțe economiei, vă naţio- 
nalizăm!"... Această discuţie trebuie plasată într-o realitate - 
sigur, în mişcare, dar care este foarte diferită prin ceea ce se 
întâmplă. Sunt lucruri inimaginabile, copleşitoare pentru cei 
care puteau să gândească sau să regândească arhitectura 
finanțelor internaţionale cu şase luni sau cu un an în urmă.” 

O dezvoltare a evenimentelor cu un impact atât de 
puternic asupra securităţii economice a marilor actori inter- 
naţionali va conduce obligatoriu la reanalizarea tuturor celor- 
lalte componente ale securității statelor: umană, politică, 
socială, culturală, ecologică şi, evident, militară. 


! Daniel Dăianu, reputat economist român, ministru al finanțelor 
între 1997 — 1998, profesor universitar la Şcoala Naţională de Studii 
Politice şi Administrative din Bucureşti, membru corespondent al 
Academiei Române, din 2001, preşedinte al Societăţii Române de 
Economie (SOREC), membru al American Economic Association, 
membru în Societatea Academică Română, emisiunea „Talk-show de 
seară” din 7 noiembrie 2008, realizată de Alexandru loan la Radio 
România Actualităţi, citată de Agenţia Rador la 9 noiembrie 2008. 
Vezi „Flux transcrieri” din 9 noiembrie 2008, editat de Agenţia de 
presă RADOR, Societatea Română de Radiodifuziune. 

Naţionalism şi securitate. Evoluţii din secolul al XIII-lea până în secolul al XXI-lea 


Statul-naţiune modern a coagulat imense comunități 
naţionale şi a cerut recunoaşterea generală a principiului că „a 
muri pentru naţiune este una dintre cele mai importante 
obligaţii ale cetăţeanului”. Conceptul de bază potrivit căruia 
sacrificiul de sine în folosul comunităţii aduce sanctificarea îl 
găsim în oricare comunitate. În Europa modernă, în care 
influenţa creştinismului, ca şi a iudaismului, s-a secularizat, 
conceptul religios de martiriu a fost înlocuit treptat de cel de 
martiriu pentru naţiune. Unele elemente comune există şi în 
Japonia dar, comparativ cu Europa, acolo aspectul religios a 
rămas relativ puternic, astfel că religiile japoneze, inclusiv 
creştinismul, au fost încorporate în ceea ce niponii numesc 
„Yasukuni-ism”. Ceva mai mult sau mai puţin similar a avut 
loc în Franţa şi Germania, dar în Japonia, ideologia oficială 
a folosit Shinto ca pe o religie „nereligioasă”, o „supra” 
religie. Acesta explică exact de ce ideologia naționalismului 
a exercitat o putere imensă asupra minților oamenilor. 

Istoricul evreu de cetăţenie germană George Mosse scrie 
că, atâta timp cât s-au purtat războaie de mercenari, noţiunea 
de moarte pentru ţară nu a avut o accepțiune generală. O dată 
cu Revoluţia franceză şi apariția armatelor de cetăţeni, a 
merge la război pentru a-şi apăra propria ţară şi, în 
consecință, a muri în luptă pentru ţara lor a devenit o act 
eroic. Astfel au început să fie mobilizați membrii colec- 
tivităților pentru a duce războaie între state-națiuni europene. 

Ernst Kantorowicz”, afirmă că sfinţirea prin „moarte 
pentru ţară” (prin care cei morţi în lupta pentru naţiune devin 
spirite eroice), a existat cu mult înaintea Revoluţiei franceze. 


Ideea a fost susținută cu tărie în vechea Grecie şi în 
Roma antică, sintagma „Pro Patria Mori” — „a muri pentru 
ţară” —, enunțată de poetul roman Horaţiu, fiind formula cea 
mai rafinată şi mai larg răspândită. Odată cu apariţia creştinis- 
mului, conceptul se estompează atât de mult, încât pare să fi 
dispărut pentru un timp. În feudalism, vasalii erau siliți să îşi 
slujească suzeranul, iar conceptul de servire a țării nu se mai 
folosea. Chiar dacă noțiunea de „moarte pentru propria 
națiune” lipsea aparent de pe scena istoriei, ea a fost, de fapt, 
conservată de creştinism sub forma cerului, a oraşului celest, 
care coincide cu conceptul de martiriu creştin, corespunză- 
toare noţiunii de patrie. Începând cu secolul al XIII-lea, în 
special cu monarhia franceză, mai vechea idee a început să 
revină. Aceasta se întâmpla cu mult înainte de momentul 
evocat de Mosse, adică, din timpul monarhiilor europene. 

Termenului „națiune“ îi sunt atribuite, în general, două 
accepțiuni. Prima, originară în anii Revoluţiei Franceze, 
desemnează ansamblul corpului de indivizi reuniți de un 
cadru juridic şi instituţional. În Germania, dar şi la popoarele 
din Centrul şi Estul Europei, se cristalizează în secolul al 
XIX-lea o abordare mai degrabă romantică: o naţiune se naşte 
împărtăşeau aceeaşi limbă şi cultură, erau dezbinate de inva- 
datorii străini şi, deci, alienate politic. 


? Ernst Hartwig Kantorowicz (3 mai 1895 — 9 septembrie 1963), 
istoric evreu-german care a studiat Evul Mediu, cunoscut pentru 
cartea sa Împăratul Frederic al II-lea (1927) şi în special pentru 
Cele două trupuri ale Regelui (1957). 


Teorii cu privire la apariția şi evoluţia Statelor 


Într-un studiu referitor la rolul central al statului în 
relaţiile internaţionale, Radu Săgeată? sintetizează princi- 
palele curente de gândire care au încercat să explice apariția 
şi evoluţia organismului statal. El plasează, în fruntea listei, 
teoriile deterministe care pleacă de la concepţia filosofică 
potrivit căreia toate fenomenele din univers se află în strânsă 
interdependență, condiționându-se reciproc. Ele se supun cau- 
zalităţii şi legităţii naturale; în condiţii identice aceleaşi cauze 
determină aceleaşi efecte“. La baza acestei concepții se află 
teoria evoluționistă emisă de Charles Darwin”. Celebrul 
naturalist britanic propunea selecția naturală ca mecanism de 
explicare a apariţiei speciilor. Teoria lui Darwin a fost ulterior 
completată şi translatată în domeniul ştiinţelor sociale prin 
aportul a numeroşi oameni de ştiinţă din diferite domenii. 
Aplicate în geografie, ideile darwiniste se regăsesc sub forma 
determinismului geografic. În geopolitică, primul exponent al 
darwinismului social, aplicat în teorii cu privire la stat, a fost 
Friederich Ratzel, prin Teoria statului organic. 


William Morris Davis, care fundamentează Teoria ciclurilor 
de evoluţie a peisajelor, teorie preluată şi aplicată de către 
Samuel van Valkenburg la organismul statal. În 1939, acesta 
a enunțat Teoria ciclurilor de evoluție a statului, în care 
statul, ca şi valea unui râu, are o evoluţie marcată de patru 
cicluri de dezvoltare: copilărie, tinereţe, maturitate şi bătrâ- 
nete, fiecare stadiu impunând statului anumite caracteristici. 
În perioada postbelică, principalul exponent al determi- 
nismului geografic aplicat la teoria statului a fost istoricul 
Norman J. G. Pounds, care a emis teoria ariilor centrale. 
Aceasta a fost inspirată din gândirea geopolitică a lui Ratzel 
potrivit căreia statele au apărut şi s-au dezvoltat în jurul unor 
nuclee, numite de Pounds „celule teritoriale”, care s-au extins 
treptat datorită creşterii populației şi expansiunii teritoriale, 
ajungând la stadiul de entităţi politico-teritoriale superioare. 


A 


Autorul este comandor în rezervă, doctorand al Universităţii Naţionale de Apărare „Carol I” în domeniul „Ştiinţe 
militare şi informaţii”, absolvent al Facultăţii Cibernetică, Statistică şi Informatică Economică (ASE, Bucureşti), al 
Colegiului Superior de Securitate Naţională, seria 007, 2008 şi al Colegiului Naţional de Apărare, seria XX, 2009. In 


prezent, este redactor de rubrică la Radio România Actualităţi unde realizează emisiuni de sinteză a evenimentelor 


politice interne şi internaţionale. 

state. Determinismul acestei teorii derivă din faptul că dez- 
voltarea ariilor centrale este în strânsă legătură cu resursele şi 
cu o poziţie geografică favorabilă. 

Teoria ariilor centrale a fost preluată de şcoala 
geopolitică franceză şi adaptată sub forma Teoriei spațiului 
matriceal“ prin care, la nivelul Europei, au fost identificate o 
serie de areale care au generat, de-a lungul timpului, spaţii 
naţionale şi care se caracterizează simultan printr-un potențial 
natural de excepţie şi o poziţie geografică favorabilă capabile 
să genereze dezvoltarea unor importante noduri de căi de 
comunicație. Aceşti doi factori determină, în timp, o creştere 
demografică excepțională concomitent cu o dezvoltare a 
nivelului economic şi cultural al populaţiei imprimând un 
ascendent comercial asupra spaţiului înconjurător”. 

La începutul anilor '50 ai secolului trecut, în SUA, se 
dezvoltă Teoriile funcționaliste care explică apariţia şi evolu- 
ţia statelor prin prisma funcţionalităţii acestora. Richard 
Hartshorne", părintele Teoriei integrării teritoriale"! inter- 
pretează evoluţia statului pornind de la structura sa internă şi 
de la funcțiile lui. Potrivit acestui punct de vedere, statul 
funcţionează prin conlucrarea a două categorii de forțe opuse 
(centrifuge şi centripete) care acţionează simultan asupra 
integrităţii sale teritoriale. Forţelor centrifuge, cu acțiune 
dezintegratoare, secesionistă, li se opun forțele centripete, cu 
acțiune coezivă asupra statului. Pentru menţinerea unității şi a 
unei bune funcționări a statului este absolut necesar ca 
acestea din urmă să prevaleze prin găsirea unor soluţii la nivel 
central de atenuare a forţelor centrifuge. Raportul dintre 
aceste două tipuri de forțe determină, practic, geopolitica 
internă a statului. Atunci când forțele centripete sunt depășite 
ca intensitate de cele centrifuge, ca urmare a unor mişcări 
separatiste puternice, în majoritatea cazurilor cu substrat 
etnic, echilibrul necesar funcţionării statului dispare şi acesta 
poate intra într-un proces de dezintegrare. Este cazul fostei 
Iugoslavii şi, ulterior, al Serbiei care, după separarea de 
Muntenegru, a pierdut şi provincia Kosovo. În această cate- 
gorie de exemple se regăsesc Uniunea Sovietică, 
Cehoslovacia, puternicele tensiuni separatiste care se mani- 
festă în Federația Rusă, dar şi în statele locuite de kurzi care 
luptă pentru redefinirea statutul lor internațional. În situații 
asemănătoare se găsesc şi unele state de pe continentul 
african (Sudan, Rwanda, R.D. Congo) sau de pe cel asiatic 
(Irak, Filipine, Sri Lanka etc). 

Mergând pe aceeaşi linie de gândire, Jean Gottman 
identifică doi factori de bază ai organizării politice a lumii. 
Iconografia este sistemul de valori simbolice, naționale, tradi- 
tionale care contribuie la individualizarea anumitor grupuri 
umane şi care este responsabil pentru asigurarea forțelor cen- 
tripete. Mişcarea este continua deplasare a oamenilor, ideilor 
şi bunurilor materiale în interiorul şi exteriorul granițelor. Ea 
este principala sursă de instabilitate a statelor şi generează 
forţe centrifuge. 

În 1954, Stephen B. Jones lansează Teoria integrării în 
lanț (Teoria unificării teritoriale)”. El explică formarea 
statelor pe baza unei înlănţuiri unidirecționale, pornind de la 
ideea politică şi ajungând la teritoriul politic organizat. Pentru 


Jones, teritoriul politic este rezultatul unei serii de etape de 
dezvoltate aflate în strânsă interconectare. Astfel, ideea 
politică fondatoare produce decizia politică, ce determină la 
rândul său o mişcare a populaţiei şi care, la rândul său gene- 
rează o acțiune politică ce are ca rezultat apariția unui nou 
spațiu politic. 

Simbolic pentru această teorie este cazul statului Israel, 
unde ideea politică este reprezentată de ampla mişcare 
ideologică a evreilor de pretutindeni — sionismul, iar decizia 
politică este Hotărârea Adunării Generale a ONU privind 
împărțirea Palestinei, aflată sub mandat britanic, în două 
state: arab şi israelian. 

Acțiunea politică este reprezentată de luarea în posesie a 
teritoriului repartizat în urma hotărârii ONU, urmată de 
puternice fluxuri de migrație, de stabilire a populaţiei 
evreieşti din toată lumea pe acest teritoriu, iar spațiul politic — 
este reprezentat de formarea statului Israel la 14 mai 1948. 

Tot în această categorie se înscrie şi Teoria integrării şi 
dezintegrării statelor, lansată de Karl Deutsch în 1953. 
Aceasta se bazează pe ideea uniformităţii dezvoltării diferi- 
telor națiuni, autorul ajungând la concluzia că există un 
„model frecvent de integrare” bazat pe parcurgerea a opt 
etape obligatorii: trecerea de la o agricultură de subzistență la 
o economie de schimb, apariţia ariilor centrale, dezvoltarea 
oraşelor, dezvoltarea reţelei de căi de comunicaţii, concen- 
trarea capitalului, creşterea intereselor personale şi de grup, 
naşterea conştiinţei etnice şi îmbinarea conştiinţei etnice cu 
constrângerea politică şi, uneori, cu stratificarea socială. 

Ca urmare a dezvoltării după acest model, concomitent 
cu formarea sistemului politic, națiunea începe să-şi integreze 
teritoriul, ajungându-se la stadiul de stat naţional, considerat 
de autor ca fiind „forma superioară de organizare a 
societății”. 


3 Radu Săgeată, Geopolitica, Editura Universităţii Lucian Blaga, 
Sibiu, 2008, pp. 88-90. 
+ Dicţionar de Geografie Umană, coord. G. Erdeli, 1999, p. 103. 
5 În lucrarea Originea speciilor (1859). 
* Pe larg, vezi Norman J.G. Pounds, Political Geography, publicată 
în 1963. 
7 Core area — „ariile centrale” — au fost definite prin densitatea 
ridicată a populaţiei, resursele necesare apărării împotriva invaziilor, 
mijloacele necesare expansiunii, fertilitatea crescută a terenurilor, 
resursele şi intensitatea exploatării acestora şi posibilitatea de a face 
comerţ. 
3 Richard Kleinschmager, (1993), Elements de géographie politique, 
Presses Universitaires de Strasbourg, Strasbourg, apud: Radu 
Săgeată, Geopolitică, Editura Universităţii Lucian Blaga, Sibiu, 
2008, p. 89. 
°? Al. Ilieş, Geografie politică, Editura Universităţii din Oradea, 
Oradea, 1999. 
10 Richard Hartshorne, profesor de geografie la Universitatea 
Wisconsin şi preşedinte al Asociaţiei Geografilor Americani. 

Teoria integrării teritoriale a fost prezentată într-o alocuţiune 
intitulată Studiul funcțional în geografia politică. 
12 În articolul The Unifield — Field Theory in Political Geography, 
publicat în Annals of the Association of the American Geographers, 
nr. 44, 1954. 

Națiunea inteligentă/isteață (smart nation) 


Noţiunea de naționalism, considerată până nu demult 
perimată, îşi recapătă cu totul relevanţa în secolul al XXI-lea, 
în Statele Unite ale Americii, după atacurile de la 11 
Septembrie 2001 şi sub teroarea noilor ameninţări mondiale 
(de la catastrofe naturale şi încălzire globală, până la valurile 
de emigranţi şi terorism). Într-un articol publicat pe Internet, 
Ioana Paverman vorbeşte despre un nou înțeles atribuit 
conceptului intelligence, ca instrument util unei apropieri 
până la identificare a naţiunii, ca angrenaj instituţional, şi 
naţiunii, în accepțiunea ei socială”. Privind lucrurile dintr-o 
perspectivă mai puţin militară, Paverman relevă că aspecte 
care până nu demult păreau să ţină exclusiv de serviciile 
secrete ajung să fie o problemă cetăţenească, mutându-se 
astfel centrul de responsabilitate de la nivelul instituțiilor 
guvernamentale la cel al cetăţeanului de rând, care devine 
producător şi consumator de informaţie relevantă pentru 
securitatea națională. Este baza practică a unei „națiuni 
istețe“, singura capabilă să îşi garanteze sieşi siguranța 
colectivă, într-o lume în care serviciile specializate devin mai 
mult sau mai puţin neputincioase. Autoarea observă că, 
departe de a fi o problemă ce ţine strict de domeniul 
instituțiilor profesionalizate, răspunderea este una civică. 
Intelligence-ul trebuie să îşi identifice resorturile în cadrul 
sectoarelor din societate care au capacitatea şi calitatea de a 
produce şi distribui informaţie. Considerat avatarul infor- 
maţiilor clasificate, al spionajului şi contraspionajului, al 
operaţiunilor secrete în general, intelligence-ul se mută în 
societate: în şcoli, universităţi, librării, media, în sectorul afa- 
cerilor şi al domeniului privat, fără ca obţinerea de informaţii 
să devină exclusiv o responsabilitate civică. Este vorba, mai 
degrabă, despre o conştientizare a unei stări de fapt şi o 
asumare a rolului indispensabil pe care oricare cetățean îl are, 
decât o împărțire a atribuţiilor. Acesta este pasul pe care o 
societate trebuie să îl facă pentru a deveni dintr-o națiune 
ignorantă, una „isteaţă“. 

Această redefinire a statutului inte/ligence-ului a plecat 
din SUA. După atacurile din 11 septembrie 2001, paginile 
oficiale de internet, începând cu cele referitoare la sursele 
deschise (Open Source Solutions) şi continuând cu cele ale 
Agenţiei Centrale de Investigaţii (CIA), pun la dispoziție 
articole şi studii referitoare la acest subiect. Frapant este că 
primul lucru pe care îl observă oricine intră pe pagina de 
Internet al CIA este subtitlul: „Munca unei naţiuni” - 7he 
work of a nation. Apoi, urmează nucleul central: Casa Albă, 
al cărei website este împânzit de sesizări de acest fel, de la 
discursuri la documente oficiale care tratează, în sute de 
pagini, necesitatea colectivă a creării unei naţiuni istețe. 

Ce este, în fond, conceptul „smart nation” — o națiune 
isteaţă? Este, cumva, îndemnul de a fi „descurcăreț” sau ceea 


ce românii numesc „şmecheraş de cartier”? Cu certitudine, 
nu! Nu este vorba despre nimic altceva decât despre un apel 
la solidaritatea întregii naţiuni în fața propriilor vulnera- 
bilități. Confruntați cu riscuri şi amenințări asimetrice, 
americanii au resimţit, într-un mod deosebit de dureros, 
limitările exacerbate ale libertăților individuale impuse în 
ceea ce se autodefineşte drept cel mai democratic stat din 
lume. Şi atunci, stilul atât de hollywoodian, care promovează 
obsesiv staruri, este pus de această dată în slujba coagulării 
energiilor individuale în direcția autoprotejării la nivel 
național, adică al informațiilor, al inte/ligence-ului. Aşadar, în 
societatea americană, rolul integrator a fost de mult asumat de 
elitele politice, de la partide la preşedintele Federaţiei, care 
mizează enorm pe principiile Articolului II, Secţiunea 3, din 
Constituţia SUA. Documentul statuează o tradiţie veche de la 
1790, prin care preşedintele este obligat să adreseze periodic 
Congresului un mesaj despre starea națiunii. lar, cetăţenii 
americani, de la primul la ultimul, par să fi înţeles rolul pe 
care îl au. 

Profesorul Gabriel Sebe de la Universitatea din Bucureşti 
dezvoltă ideea şi pledează pentru utilizarea pe scară largă a 
informaţiilor din surse deschise pentru pregătirea riguroasă a 
cetăţenilor în sensul cerut de nevoia securizării unei națiuni 
nepregătite în faţa vulnerabilităților democraţiei şi neocolită 
de riscuri şi amenințări. Aceasta nu mai trebuie privită ca 
apanajul exclusiv al instituţiilor cu atribuţiuni în domeniu, ci 
ca un efort asumat conştient de fiecare membru al societății’. 
Sherman Kent distinge clar condiţiile pe care societatea 
americană trebuia să le îndeplinească pentru a deveni un actor 
global”. El promova acolo integrarea valorilor democratice 
cu noul domeniu academic, securizarea libertăţii civice în 
cadrul democraţiei. Kent sesizează diferenţierea dimen- 
siunilor: tehnologică (Doctrina Johnson) şi socială (scanarea 
specifică a informaţiei). El a introdus ideea gândirii strategice 
şi a subliniat diferența dintre aceasta şi proiecţiile provenite 
din paradigmele primare filomatematice ale filosofiei naturale 
gen „non range planning”, „forecasting”, dar şi antrenarea 
opiniei publice în procesul de analiză a surselor deschise, 
adică înlocuirea propagandei cu dezbaterea. 


15 Ioana Paverman, Despre starea națiunii, publicat în Observatorul 
cultural, nr 399 din 2007. Poate fi consultat pe Internet la adresa de 
URL: http://www.observatorcultural.ro/Despre-starea-natiunii * 
articleID_18752-articles_details. html. 

14 Gabriel Sebe, Societate, democraţie, intelligence, în revista 
Intelligence, anul 5, serie nouă, nr. 13, decembrie 2008, pp. 31 — 33. 
15 Sherman Kent „Knowledge is power”, apud Gabriel Sebe, 
Societate, democraţie, intelligence, în revista Intelligence, anul 5, 
serie nouă, nr. 13 decembrie 2008, p. 32. 


Securitatea regională 


Majoritatea modelelor teoretice au fost generate din 
perspectiva şi pe baza experienţei celor două superputeri din 
timpul Războiului Rece: SUA şi URSS. Pe lângă deformările 
şi tendinţele impuse de logica bipolarităţii, aceste modele nu 
reuşeau să explice satisfăcător comportamentul şi opţiunile 


internaționale şi de securitate a unor puteri de mai mică 
anvergură. Dacă, pentru cele două puteri, politica interna- 
țională era globală şi totală, pentru statele mai mici sau 


mai restrânse. In acest context, cea mai mare parte a statelor 

acționează internațional, cel mai frecvent în plan regional. Pe 
de altă parte, cu cât un stat este mai mic şi dispune de resurse 
mai limitate, cu atât mai mult opțiunile sale de politică 
externă şi de securitate sunt limitate la acțiuni şi strategii de 
nivel local şi regional. 

Securitatea regională trebuie analizată în contextul istoric 
al apariţiei noțiunii de securitate în general. Studiul ei s-a 
dezvoltat, în special, după cel de-al doilea Război Mondial şi 
în perioada Războiului Rece. Un impuls puternic i-a fost 
imprimat la sfârşitul anilor '70 când sfera noțiunii de 
securitate s-a lărgit şi la alte elemente decât cele militare. În 
anii '90, ca urmare a interesului literaturii de specialitate 
pentru regionalism, securitatea regională devine o preocupare 
majoră a specialiştilor. 

Luciana Alexandra Ghica! arată că, studiile privind 
conceptul de securitate regională au ca element comun un 
„grad minim de interdependență între actorii implicaţi”. 
Autoarea distinge trei modele explicative ale securității 
regionale bazate pe trei „tradiţii”, influențate de interesul 
pentru studiul teoriei sistemelor şi a sociologiei istorice: 
tradiția subsistemelor regionale, a sistemelor subordonate şi 
tradiția complexelor de securitate. 

Subsistemele regionale sunt definite ca „structuri de 
relații ce se desfăşoară într-o oarecare proximitate geogra- 
fică şi sunt caracterizate de un anumit grad de regularitate şi 
intensitate, precum şi de conştientizarea existenţei acestora 
de către actorii implicați”. Astfel definit, conceptul se poate 
referi la actori (statele naţionale), la procese de integrare 
regională şi la fluxuri economice şi/sau societale, recurente şi 
non-instituționalizate. Datorită diversității actorilor şi proce- 
selor subsistemelor regionale, s-a efectuat o clasificare a aces- 
tora pornindu-se de la premisa că există sisteme naţionale 
(compuse din instituții guvernamentale şi societate), iar inte- 
racțiunea dintre acestea, pe plan regional, generează subsis- 
teme regionale. Analiza securităţii regionale se poate realiza 
astfel la nivelul subsistemelor regionale transnaţionale (când 
interacțiunea se realizează la nivel societal), interguverna- 
mentale (atunci când urmăreşte interacțiunea dintre instituţii 
guvernamentale) sau chiar la nivelul subsistemelor regionale 
complexe/integrate (analizează interacţiunile care se stabilesc 
atât la nivel societal, cât şi guvernamental). Analiza securităţii 
pe palierele subsistemelor regionale reflectă impactul pe care 


îl au relaţiile regionale interguvernamentale care pot genera 
noi relaţii regionale interguvernamentale, iar evaluarea 
impactului subsistemelor transnaționale şi integrate este „mult 
mai problematică”. 

Urmărind tradiţia sistemelor subordonate, descoperim 
dinamica relațiilor dintre sistemul internațional (dominant) şi 
subunitățile sale, având în vedere criteriul gradului de repro- 
ducere a sistemului dominant. Astfel, „orice subunitate 
(sistem subordonat) reproduce în mod necesar conflictul 
ideologic şi problemele generate de bipolaritatea (multipola- 
ritatea) sistemului dominant”. Practica a demonstrat că, la 
nivel regional, acest postulat nu se potrivea şi că există mai 
multe excepţii de la acest model cum ar fi, de exemplu, 
observația că, sistemele subordonate nu pot fi, în mod 
necesar, identice”. 

Complexele de securitate reprezintă „grupul de state ale 
căror preocupări majore de securitate sunt interconectate în 
aşa măsură încât problemele lor naţionale de securitate nu 
pot fi tratate eficient în mod separat”, fapt ce presupune 
interdependenţe semnificative între participanţi. Aceste 
interdependenţe nu sunt exclusiv militare, ci pot fi politice, 
economice etc. 

Complexul de securitate poate fi atât un rezultat al 
regionalismului, cât şi un element corelat acestuia. 
Perspectiva teoretică „introduce regiunea ca actor legitim pe 
scara internaţională” şi are un potenţial „mult mai mare de 
aplicabilitate la cazuri reale”. Abordarea din perspectiva 
complexului de securitate prezintă, însă, dezavantajul că 
„lasă nerezolvată chestiunea criteriilor de stabilire a 


Aia. îi ai asa 
limitelor unei regiuni” *. 


'* Luciana Alexandra Ghica, Securitatea regională. Concepte, 
agende, identități, în Luciana Alexandra Ghica, Marian Zulean, 
Politica de securitate națională. Concepte, instituţii, procese, 
Editura Polirom, Iaşi, 2007, pp. 102-104. 

! Ibidem, p. 109. 

15 Barry Buzan, People, States and Fear: The National Security 
Problem in International Relations, University of North Carolina 
Press, Capel Hill, 1983, p.106 apud Luciana Alexandra Ghica, 
Marian Zulean, Politica de securitate naţională. Concepte, instituții, 
procese, p. 108. 

19 Ibidem, p. 114. 


Rolul presei în securizarea/desecurizarea unei națiuni 


Dezvoltarea la scară globală a mijloacelor de informare 
în masă a avut loc simultan şi în strânsă legătură cu 
modernizarea proceselor de securizare a naţiunilor. Dacă, o 
lungă perioadă de timp, acestea au purtat uniforma propa- 
gandei şi a unor forme mai mult sau mai puţin rafinate de 
manipulare şi dezinformare (îmbrăcată încă de la apariția 
tiparniței), „însemnele” lor, de „trupe auxiliare” ale războ- 
iului, s-au schimbat exponențial în ultimii 60 de ani, presa 
intrând în categoria „forțelor de elită”. 

Evoluţiile cele mai spectaculoase, înregistrate la trecerea 
dintre mileniile doi şi trei, continuă să se petreacă, însă, chiar 
sub ochii noştri. R.C. Malander, A.S Riddile şi P.A. Wilson, 
avertizează că, în noile opţiuni metodologice de concepere a 
agresiunilor informaționale mass-media devin arme de temut 
şi obiective prioritare. Controlul structurilor mediatice din 


spațiul decizional devine pentru agresor un obiectiv esenţial. 
Evaluându-i importanța, ca modalitate  nemilitară de 
exercitare a presiunii asupra oricărui stat, autorii îl plasează 
între blocarea infrastructurilor informaţionale şi controlul 
efectiv al centrelor de comandă care susțin statul. Expandarea 
rolului mijloacelor de informare în masă în zona securităţii a 
condus la apariția unei a doua generaţii de agresiuni 
informaţionale. 

În prima fază, agresiunile informaţionale urmăreau 
provocarea dezordinii sociale în statele-țintă, căderea guver- 
nului, blocarea structurilor decizionale şi a infrastructurilor 
clasice care să înlesnească şi să justifice agresiunile militare, 
şi nu distrugerea inamicului. 

A doua generaţie de agresiuni informaționale presupune 
utilizarea tot mai largă a intelligence-ului şi a mass-media, 

dar şi a unor agenţii de relații publice care să susţină 
interesele promovate. De la stadiul de anexă la care se situau 
în prima fază a „noului tip de război”, agresiunile informa- 
tionale au evoluat la stadiu de principal mijloc de câştigare a 
unui conflict. 

În mediul actual de securitate se poate merge, deductiv, 
mai departe cu anticiparea şi prognozarea aplicabilității şi 
folosirii agresiunilor informaţionale, ca şi începuturile unei a 
treia generaţii în care acestea nu sunt folosite exclusiv în scop 
ofensiv, ci folosite extrem de eficient în scop de apărare 
(studiul de caz poate conduce la această ipoteză). Acest tip de 
acțiune distructivă poate fi intenţionată ori accidentală, 
transparentă sau ascunsă. Capacitatea specialiştilor şi a 
tehnicii moderne de a produce imagini trucate demonstrează 


că sintagma „crede ceea ce vezi” nu mai are întotdeauna un 
suport real. Inducerea în eroare a fost extinsă până la scene 
reale de război transmise în direct de pe câmpul de luptă de 
către televiziune şi chiar la imagini holografice care devin 
deja un instrument al operaţiunilor psihologice. 

Contracararea acestor agresiuni la nivel cognitiv şi psihic 
trebuie să devină un obiectiv strategic în măsură să deose- 
bească o agresiune informaţională, care influențează logica 
unui reporter sau a unui jurnalist din presa scrisă, în direcția 
denaturării realităţii. Dezinformarea, inducerea în eroare, 
propaganda, influențarea percepţiei realităţii au fost forme ale 
agresiunii informaționale utilizate pentru manipularea media- 
torilor internaționali şi pentru a convinge partea opusă să 
întreprindă anumite acţiuni sau de a lua anumite decizii. 


PROPUNERI: 
În lumina acestor opinii, ne pronunțăm în favoarea: 

Y unei mai profunde conştientizări a răspunderii civice a fiecărui cetățean 
pentru securizarea societăţii în general şi, în special, a naţiunii ca element 
fundamental al organizaţiilor şi al relaţiilor internaţionale; 

V creării unei „naţiuni istețe”, capabile să îşi garanteze sieşi siguranța 
colectivă, într-o lume în care serviciile specializate devin mai mult sau mai 


puțin neputincioase; 


unei mai mari apropieri a instituţiilor mass-media — principala cale de 
comunicare între autorităţi şi cetățeni — de cerinţele securității naţionale şi a 
unei colaborări pe picior de egalitate atunci când este vorba de interesul 
național. Aceasta nu înseamnă sub nici o formă subordonare, introducerea 


unor restricţii, a unor bariere de tipul cenzurii, ci, folosirea beneficiilor pe 
care le oferă specificul celor două sfere de preocupare. 

puncte de vedere ale unor personalități de marcă din armată şi societate, din țară şi străinătate, implicate în cercetarea 

